Πειραματικό πρότυπο αιμορραγικής καταπληξίας (shock) σε χοίρους
Authors: Μπούμπουλης Γεώργιος 
Published: September 2021

ΕΙΣΑΓΩΓΗ:Η προστατευτική δράση του λαζαροειδούς έχει ήδη αναδειχθεί σε προηγούμενες μελέτες σε πρωτόκολλα τόσο ισχαιμίας/επαναιμάτωσης όσο και αιμορραγικής καταπληξίας. Η συγκεκριμένη μελέτη αποτελεί την πρώτη μελέτη αντιοξειδωτικού παράγοντα U-74389G σε χοίρους σε πρωτόκολλο πρόκλησης αιμορραγικής καταπληξίας (SHOCK), ακολουθούμενη από ανάταξη με χρήση τριών διαφορετικών μεθόδων και τελικά την επίδραση τους στην προκαλούμενη από τη διαδικασία φλεγμονή στο λεπτό έντερο.Στο πειραματικό πρωτόκολλο χρησιμοποιήθηκαν 49 Χοίροι βάρους 28-35 Kg ράτσας Landrace, οι οποίοι χωρίστηκαν σε 7 ομάδες. Μετά το πέρας της διαδικασίας, ακολουθήθηκε η προβλεπόμενη θανάτωση του ζώου σύμφωνα με την Ελληνική και Διεθνή Νομοθεσία που διέπει την αντιμετώπιση των ζώων που συμμετέχουν σε ερευνητικά πρωτόκολλα. Με χρόνο έναρξης τη χρονική στιγμή 0, προκλήθηκε αιμορραγία στα 30 λεπτά και στη συνέχεια αποκατάσταση του σοκ στα 60 λεπτά με τρεις διαφορετικές μεθόδους, και χορήγηση αντιοξειδωτικού παράγοντα U -74389G. Ακολούθησαν οι ομάδες μελέτης, ομάδα S (control έγιναν όλοι οι χειρισμοί χωρίς πρόκληση αιμορραγίας), ομάδα A ( πρόκληση αιμορραγίας και ανάταξης με αίμα), ομάδα B (πρόκληση αιμορραγίας και ανάταξης με Ringer’s Lactate), ομάδα Γ (πρόκληση αιμορραγίας και ανάταξη με Υπέρτονο διάλειμμα φυσιολογικού ορού). Η κάθε ομάδα διαχωρίστηκε ισομερώς σε δύο σκέλη, ένα στο οποίο χωρίς και ένα με προσθήκη του Λαζαροειδούς παράγοντα U-74389G. Κατά την μελέτη έγινε μέτρηση βιοχημικών δεικτών, ζωτικών μετρήσεων καθώς και λήψη ιστού λεπτού εντέρου όπου μετρήθηκαν MDA, TNF-α ιστού και επίπεδο φλεγμονής σε παθολογοανατομικό παρασκεύασμα λεπτού εντέρου.ΑΠΟΤΕΛΕΣΜΑΤΑΑπό τις μετρήσεις των βιοχημικών παραμέτρων και γενικής αίματος έχουμε μείωση του αριθμού των λευκών αιμοσφαιρίων WBC στην ομάδα Ringer’s Lacate με λαζαροειδές (Β΄) (-14,29%) σε σύγκρισή με την ομάδα Ringer’s Lacate χωρίς λαζαροειδές (Β) όπου εκεί είχαμε αύξηση (+29,89%). Μείωση της ALP (-24,55%) στην ομάδα ανάταξης με αίμα και Λαζαροειδές (Α’) σε σύγκριση με την ομάδα μόνο με αίμα (Α) όπου είχαμε αύξηση (+1,08%). Επιπλέον , παρατηρήθηκε το ανεστραμμένο φαινόμενο της αύξησης στην ομάδα με λαζαροειδές Γ΄ του TNF-α (+53,14%) σε σχέση με την ομάδα χωρίς λαζαροειδές Γ που είχε μείωση (-25,03%). Από τις μετρήσεις MDA στον ιστό του λεπτού εντέρου δεν είχαμε στατιστικά σημαντικό αποτέλεσμα των τιμών μεταξύ των ομάδων παρέμβασης. Τέλος το Chiou Score εφαρμόστηκε ως μέθοδος αξιολόγησης της φλεγμονής στο Παθολογοανατομικό υλικό (0 χωρίς φλεγμονή και αυξάνεται αντίστοιχα). Δεν εμφανίστηκε κανένα στατιστικά σημαντικό αποτέλεσμα αναφορικά με τη χρήση του παράγοντα στις υποομάδες. Το μοναδικό αξιοσημείωτο αποτέλεσμα αφορά την υπεροχή της χρήσης αίματος στην αποκατάσταση, ανεξάρτητα από τη χρήση του παράγοντα. Η ομάδα Α συνολικά συγκέντρωσε καλύτερη βαθμολογία (0) έναντι όλων των υπολοίπων (2).ΣυζήτησηΗ ελάττωση της φλεγμονής του λεπτού εντέρου, η οποία συνήθως προκαλείται μετά την αποκατάσταση της μεθαιμορραγικής καταπληξίας, είναι ιδιαιτέρως σημαντική για την αποκατάσταση του ασθενούς. Η χρήση Λαζαροειδούς παράγοντα φαίνεται να δρα ρυθμιστικά σε κάποιους από τους παράγοντες της φλεγμονής και αν και δεν απέδωσε τα μέγιστα σε όλους τους στόχους της παρούσας μελέτης, παρολαυτά υπάρχει ευρύ ερευνητικό πεδίο να καλυφθεί ακόμα.